open-index/open-wikipedia-markdown huggingface dataset:
Xoán XI, papa

**Xoán XI**, nado en Roma en 910 e finado en Roma en decembro de 935, foi papa da Igrexa católica de 931 a 935, elixido aos vinte anos de idade. Sétimo papa do período coñecido como «pornocracia» e nº 125 desde San Pedro.

## Traxectoria 
Fillo ilexítimo de Marozia e do papa Serxio II segundo o historiador Liutprando de Cremona ou o *Liber Pontificalis*, outras fontes atribúen ao primeiro marido daquela, Alberico I, a paternidade do futuro papa.

Destinado desde a súa infancia á carreira eclesiástica, a pesar da súa vida disoluta e total falta de espiritualidade. Foi elixido papa grazas ás intrigas de Marozia, pasando a converterse -do mesmo xeito que os seus predecesores no solio pontificio- nun monicreque en mans da súa poderosa nai.

Durante o seu pontificado concedeu á abadía de Cluny o privilexio de incluír baixo a súa xurisdición as abadías que fosen reformadas segundo as súas regras, o que supuxo que o abade Hugo alcanzase un poder e unha influencia enorme.

É o último papa do período coñecido como "*pornocracia*" xa que durante o seu pontificado, a súa nai, Marozia, caeu en desgraza e perdeu todo o poder que mantivera desde a elección como papa, en 904, de Serxio III.

Dita caída iníciase cando Marozia casa por terceira vez en 932 co rei de Italia Hugo de Arlés o que fixo rebelarse ao conde Alberico o Mozo, un fillo froito do primeiro matrimonio de Marozia, o cal expulsou de Roma ao seu novo padrasto e mandou encarcerar, no castelo de Sant'Angelo, á súa nai e ao seu medio irmán o papa Xoán XI.

Roma convértese nun ducado independente ao mando de Alberico o cal co apoio de Hugo, o abade da poderosa abadía de Cluny, dirixirá a política eclesiástica da Igrexa durante os seguintes papados.

Xoán XI faleceu recluído en decembro de 935.
## Véxase tamén
Liutprando de Cremona

**Liutprando de Cremona** (**Liudprand** ou **Luitprando**), latinizado **Liutprandus Cremonensis**, nado sobre o 922 e finado no 972, foi un historiador dos longobardos e bispo de Cremona, naceu a comezos do século X de familia nobre.
## Traxectoria 
En 931 entrou ao servizo de Hugo de Arlés, na corte de Pavia (como rei de Italia). Tras a morte deste en 947, Liutprando pasou a ser secretario do verdadeiro gobernante de Italia, Berengario II de Ivrea, para quen foi chanceler e logo embaixador (949) na corte bizantina de Constantino VII Porfiroxeneta.

Á súa volta, perdeu o favor da corte de Pavia, e pasouse ao bando do opoñente de Berengario, o emperador Odón I, que foi rei de Italia á morte de Lotario II de Italia en 950, e con quen volveu a Italia en 961 e foi investido bispo de Cremona en 962.

Volveu ser enviado a Constantinopla, co fin de pedir para o mozo Odón (que logo foi o emperador Odón II) a man de Teófano, filla do emperador bizantino Romano II.

O seu relato desta embaixada na *Relatio de Legatione Constantinopolitana* é quizais a descrición máis gráfica e vívida que nos chegou da corte e a capital bizantina no século X, aínda que non deixa de relatar as ofensas recibidas e a dignidade ferida, cunha postura moi partidista antibizantina.

A Luitprando bispo de Cremona atribuíu o falsario xesuíta toledano Jerónimo Román de la Higuera un dos seus «falsos Cronicóns».

## Obras 
* *Antapodosis, seu rerum per Europam gestarum, Libri VI*, unha narración histórica dos feitos acaecidos, sobre todo en Italia, de 887 a 949.
* *Historia Ottonis*, unha loa do seu patrón o emperador Odón I, que cobre os anos 960–64.
* *Relatio de legatione Constantinopolitana ad Nicephorum Phocam* que cobre os anos da súa embaixada á capital bizantina, 968–69.
## Véxase tamén 
### Ligazóns externas 
* *Catholic Encyclopedia*: Liutprando de Cremona
* Zdravko Batzarov, *Encyclopædia Orbis latini*: Liutprando de Cremona
* Liutprando, *Relatio*:  extractos (en inglés).
Bonifacio VII, antipapa

**Bonifacio VII** foi un antipapa que ocupou o trono pontificio de forma ilegal en dúas ocasións, en 974 e entre 984 e 985. Foi considerado polos seus coetáneos como un «*monstro*».
## Traxectoria 
### Primeiro antipapado 
No ano 974, durante o pontificado de Bieito VI, aproveitando a morte do protector deste, o emperador Odón I, o patricio romano Xoán Crescencio nomea papa ao cardeal diácono **Francone Ferruchi** que adopta o nome de Bonifacio VII.

Nesta primeira etapa só gobernou a Igrexa durante seis semanas, o tempo que tardou o conde Sicco de Spoleto en chegar a Roma en calidade de representante do novo emperador Odón II e obrigar a Bonifacio a fuxir da cidade e refuxiarse en Constantinopla, onde levou consigo parte do tesouro da Igrexa. No entanto nese breve período fixo estrangular ao papa lexítimo, Bieito VI. Tras a súa fuxida é elixido novo Papa Bieito VI, quen excomunga ao antipapa Bonifacio como unha das súas primeiras medidas.

### Segundo antipapado 
Bonifacio permanecerá en Constantinopla durante dez anos ata que, en 984, aproveitando a morte de Odón II e que o seu sucesor, Odón III, ten apenas tres anos de idade, regresa a Roma e coa complicidade de Crescencio II, fillo do citado Xoán Crescencio, encarcera ao papa que entón rexía os destinos da Igrexa, Xoán XIV, e volve ocupar o solio pontificio case durante un ano.

O papa lexítimo, Xoán XIV, faleceu de fame durante o seu encarceramento, polo que Bonifacio VII está considerado como o asasino de dous papas.

Bonifacio VII faleceu asasinado o 20 de xullo de 985, sendo o seu cadáver mutilado e arrastrado polas rúas romanas até terminar exposto aos pés da estatua de Constantino.
## Véxase tamén 
### Bibliografía 
* Cantù, Cesare; *Historia universal*, vol. 4, p.&nbsp;529. Ed. Imp. de Gaspar y Roig (1855).
* Aguilar Piñal, Francisco; *La quimera de los dioses. Ojos que no ven, corazón que no quiebra*, p.&nbsp;507. Ed. Visión Libros. ISBN 978-84-9886-506-6.
* VVAA; *Compendio cronológico-histórico de los soberanos de Europa...*, p.&nbsp;22. Ed. Oficina de D. Miguel Escribano (1784).
* VVAA; *Enciclopedia universal ilustrada europeo-americana*, p.&nbsp;363. Ed. J. Espasa (1922).
Juan María Medina Ayllón

**Juan María Medina Ayllón**, nado en Villanueva de la Reina (provincia de Xaén) o 17 de agosto de 1943, e finado en Barcelona o 4 de abril de 2022, foi un escultor español.

## Traxectoria 
En 1962 instalouse en Barcelona, onde estudou na Escola Llotja e graduouse na Facultade de Belas Artes de San Xurxo Universidade de Barcelona. Dende 1987 ata a súa xubilación en 2012, ensinou escultura en madeira departamento de escultura na Escola Llotja.

Participou en varias exposicións en países europeos e americanos, e traballou en obras como o *Cristo resucitado* para a igrexa de San Paciano en San Andrés de Palomar (Barcelona), o monumento ao fundador do municipio en San Julia de Llor i Bonmatí (Xirona), ou na reconstrución gótica de dúas coroas para a Cámara do Consello da Cidade de Barcelona, modelos de anxos-lámpada para Old Opera Frankfurt e o *Cristo morto* para o municipio de Villanueva de la Reina (provincia de Xaén). En 2008 recibiu o Diploma de Mestre Artesano, na especialidade de escultor premiado pola Generalitat de Cataluña.

## Obras en museos 
miniatura|250px|*Contraposición* en Bahrain de Medina Ayllón.
miniatura|250px|*Sensibilidad* de Medina Ayllón.
**La Primavera*. Museo de Belas Artes. Asunción (Paraguai)
**Eva*. Museo de Escultura . Kemijärvi (Finlandia)
**Contraposición*. Museo Nacional de Arte. Bahrain
**Primavera*. Concello de Bardonecchia-Turín (Italia)
**El Rapto de Europa*. Concello de Sennori (Sardeña)
**Venus Europea*. Concello de Salou (Tarragona)
**Cuatro Elementos*. Xardín público. St. Blasien (Alemaña)
* El Atleta . Parque dos Barrancos, Alloza (Teruel)

## Premios 
*1980 Premio Costa Brava. Palamós (Xirona) 
*1982 Premio Torre de Plata. Martorell (Barcelona) 
*1987 Primeiro Premio de Escultura en Madeira. Bardonecchia (Italia) 
*1991 Premio do Público e dos escultores na I Trienal Internacional de Resistencia. Resistencia, Chaco (Arxentina) 
*1992 Medalla Josep Llimona de Barcelona 
*1994 Premio dos Escultores. Asunción (Paraguai) 
*1995 Premio do Público. St. Blasien (Alemaña) 
*2001 Premio Margarita Sans. Cercle Artístic de Sant Lluc. Barcelona
*2005 Medalla Josep Llimona. Barcelona
*2010 Premio extraordinario «Primer Encuentro de Talla madera en Ripollet». Ripollet (Barcelona) 
*2011 Invitado de Honor ó XVII Saló Internacional d'Art d'Argelers. (Francia)

## Notas 
## Véxase tamén 
### Bibliografía 
**Antoni Gaudí (1852-1926)* 1984 Barcelona, Fundació Caixa de Pensions ISBN 84-505-0683-2 
*Volum III 1989 *Diccionario Ràfols de Artistas Contemporáneos de Cataluña y Baleares*, Barcelona, Edicions Catalanes SA ISBN 8486719 14 3 
**Cercle Artístic Sant Lluc 1893-1923 Cent Anys*, 1993 Barcelona, Edicions Generalitat de Catalunya: Departament de Cultura

### Ligazóns externas 
* Diario La Nación, San José, Costa Rica
*Juan María Medina Ayllón a Talla-Madera
La Tranca (Ferrol)

***La Tranca*** foi un semanario editado en Ferrol en 1869.

## Historia e características 
Semarario satírico humorístico que trataba de ridiculizar aos republicanos. Dirixido por Luciano Taxonera Cabo, entre os seus colaboradores figurou Lino Pazos. Mantivo polémicas con *El Ayo*.
## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
José Luis Villar Palasí

**José Luis Villar Palasí**, nado en Valencia o 30 de outubro de 1922 e finado en Madrid o 7 de maio de 2012, foi un intelectual, xurista e político español, subsecretario do Ministerio de Comercio (1962-1965), Ministro de Educación desde o 17 de abril de 1968 ao 11 de xuño de 1973 e Presidente do Consello Superior de Investigacións Científicas de 1971 a 1973.

Villar Palasí foi pai da EXB en 1970. Estableceu a obrigación de escolarizar aos nenos ata os catorce anos de idade e introduciu o estudo das linguas e literaturas rexionais no sistema educativo público.

## Carreira profesional 
### Lei Xeral de Educación de 1970 
Impulsou a Lei Xeral de Educación e Financiamento da Reforma Educativa, que supuxo un importante esforzo de modernización do sistema educativo, entre cuxos principais fitos destacan o ensino primario obrigatorio ata os catorce anos, coa Educación Xeral Básica (EXB), e creou a Universidade Nacional de Educación a Distancia (UNED). A reforma educativa, ademais de establecer a EGB, creou o Bacharelato Unificado Polivalente (BUP) e a Formación Profesional (FP). Entre outras prerrogativas, a nova norma establecía que nas rexións nas que ademais do español se utilizase outra lingua se estudase, obrigatoriamente, unha materia desta lingua.

## Publicacións, cargos e distincións 
Son obras súas varios libros relacionados co Dereito Administrativo, o seu principal ámbito de especialización: *Observaciones sobre el sistema fiscal español, Justo precio y transferencias colectivas, Apuntes de Derecho Administrativo, Derecho Administrativo, Los jurados de empresa* e *Administración y planificación; así mesmo colaborou en revistas xurídicas españolas e estranxeiras.

## Notas 
## Véxase tamén 
### Bibliografía 
* 
* , Rafael, coord. (1989), *Libro homenaje al profesor José Luis Villar Palasi''. Editorial Civitas. ISBN 84-7398-645-8.

### Ligazóns externas 
* CSIC - Galería de presidentes .
* "Existe un exceso de política..." entrevista, 2007.
Gary Harris

**Gary Harris**, nado o 14 de setembro de 1994 en Fishers, Indiana, é un xogador estadounidense de baloncesto profesional que xoga nos Orlando Magic da National Basketball Association (NBA).

## Traxectoria profesional 
O 26 de xuño de 2014, Harris foi seleccionado na 19ª posición do Draft da NBA de 2014 polos Chicago Bulls. Na mesma noite do Draft foi traspasado ós Denver Nuggets. O 31 de xullo de 2014, asinou o seu contrato cos Nuggets tras acadar 18.6 puntos, 4.2 rebotes, 2.6 roubos e 2.0 asistencias en cinco encontros da Liga de Verán da NBA. Tras perderse os primeiros sete partidos da tempada por lesión, Harris fixo o seu debut na NBA o 14 de novembro de 2014, facendo 13 puntos, 2 rebotes, 2 asistencias e 1 tapón en 18 minutos de xogo, na vitoria dos Nuggets por 108-87 contra os Indiana Pacers.

O 25 de marzo de 2021, Harris foi traspasado xunto a R. J. Hampton e unha futura elección da primeira rolda do Draft ós Orlando Magic, a cambio de Aaron Gordon e Gary Clark.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Paulo Pedro XIII Terzean

**Paulo Pedro XIII Terzean** (en , *Pòġos Petros ŽG. T’erzean*), nado o 1 de setembro de 1855 en Kütahya (Imperio Otomán) e finado o 15 de decembro de 1931 en Bsumar (Líbano), foi o 13º Patriarca de Cilicia da Igrexa Católica Armenia dende o 23 de abril de 1910 até o 31 de maio de 1931.
## Traxectoria 
Naceu en Kütahya, no Imperio Otomán (hoxe Turquía), o 1 de setembro de 1855.

O 8 de abril de 1892 foi nomeado bispo de Adana.

O 23 de abril de 1910 foi elixido patriarca de Cilicia, cargo no que permaneceu até o 31 de maio de 1931, cando retirouse. Finou en Bsumar (Líbano), o 15 de decembro do mesmo ano.

## Notas 
## Véxase tamén 
### Ligazóns externas 
* Perfil en Catholic-Hierarchy.org
Paulo Pedro XII Sappaghean

**Paulo Pedro XII Sappaghean** (en , *Pòġos Petros ŽB. Sappaġean* (ISO 9985)), nado o 12 de febreiro de 1836 en Alepo (Siria) e finado en agosto de 1915 en Constantinopla, foi o 12º Patriarca de Cilicia da Igrexa Católica Armenia dende o 4 de agosto de 1904 até abril de 1910.
## Traxectoria 
Naceu en Alepo o 12 de febreiro de 1836. Foi ordenado sacerdote arredor do ano 1857. Exerceu o seu ministerio pastoral sucesivamente en Urfa, Malatya e Al-Husn. Posteriormente foi vigairo patriarcal en Xerusalén e Beirut.

O 28 de agosto de 1901 foi nomeado bispo de Alexandría, en Exipto. Recibiu a consagración episcopal de mans do patriarca Paulo Pedro XI o 21 de novembro do mesmo ano.

O 4 de agosto de 1904 foi elixido patriarca de Cilicia, cargo no que permaneceu até a súa renuncia en abril de 1910. Finou en Constantinopla en agosto de 1915.

## Notas 
## Véxase tamén 
### Ligazóns externas 
* Perfil en Catholic-Hierarchy.org
Abraham Isaac Sidrak

**Abraham Isaac Sidrak** (en ), nado en Beni Chokeir (Exipto) o 19 de agosto de 1955, é o Patriarca de Alexandría da Igrexa Católica Copta e bispo da Alexandría dende o 15 e xaneiro de 2013.
## Traxectoria 
Laham naceu en Beni Chokeir, preto de Asiut, Exipto, o 19 de agosto de 1955. O 7 de febreiro de 1980 foi ordenado sacerdote da eparquía de Asiut.

O 29 de setembro de 2002 foi nomeado bispo de Minia. Recibiu a consagración episcopal o 15 de novembro, de mans do patriarca Estevo X Ghatas.‏‎

O 15 de xaneiro de 2013 foi elixido patriarca de Alexandría e bispo de Alexandría. O papa Bieito XVI concedeulle tres días máis tarde a comuñón eclesiástica.

O 19 de febreiro de 2014 o papa Francisco recoñeceuno como membro da Congregación para as Igrexas Orientais.

## Notas 
## Véxase tamén 
### Ligazóns externas 
* Perfil en Catholic-Hierarchy.org
Angband (videoxogo)

***Angband*** é un videoxogo clasificado dentro dos xénero *roguelike* de alxubes, derivado do similar videoxogo *Moria*. Baséase nas historias de J. R. R. Tolkien, nas que Angband é a fortaleza de Morgoth. A última versión está dispoñible para os principais sistemas operativos, incluíndo UNIX, Windows, Mac OS X e Android. Foi desenvolvido por varias persoas de forma comunitaria e aberta, sendo publicado coma *freeware* baixo a licenza libre GPLv2.

## Sistema de xogo 
A finalidade do xogo é explorar uns cen niveis dun alxube, nos que o xogador debe ir mellorando o seu equipo e gañando experiencia mentres loita con varios inimigos inspirados na mitoloxía de Tolkien principalmente, loitando finalmente con Morgoth no último nivel. O xogo parte dun nivel exterior, a cidade, onde o xogador pode comprar e vender armas, armaduras, pocións etc. Cada nivel do alxube xérase aleatoriamente, facendo a cada nivel único en canto a disposición e contidos. O combate ten lugar en base a quendas, e o xogador dispón dun inventario limitado para os obxectos que vai atopando ao longo dos niveis.

## Gráficos 
Gráficos nativos do xogo|miniatura|dereita
Os gráficos nativos do xogo están feitos con código ASCII de 128 caracteres, pero permite empregar varios paquetes de gráficos simples que melloran a visualización do xogo.

## Véxase tamén 
### Ligazóns externas 
* Sitio oficial 
* Foro oficial en oook.cz
Aiguafreda

**Aiguafreda** é un concello da provincia de Barcelona, en Cataluña, pertencente á comarca do Vallès Oriental.

## Xeografía
O concello localízase ó norte da comarca do *Vallès Oriental*. Limita ó norte coa comarca de Osona, ó oeste co río Congost e o PEIN dos *Cingles del Berti*, ó leste e sur do concello está cuberto por bosques que pertencen ó Parque Natural do Montseny, limitando con outros concellos da comarca do Vallès Oriental.

## Demografía 
Conta cunha poboación de 2 552 habitantes (INE 2022).
 

## Economía
Os sectores principais son o sector servizos e a industria (especialmente a metalurxia). Os sectores téxtil e a construción foron sectores tradicionalmente importantes, mais cara final so século XX e comezos do XXI sufriron un importante retroceso.
## Patrimonio
O patrimonio natural é de gran valor, debido a presenza do parque natural do Montseny e dos *Cingles do Bertí*. Este feito converteu o concello nun referente do excursionismo catalán dende o século XIX. A comezos do século XXI, aínda son moitos os sendeiros e percorridos que parten ou atravesan o municipio.
Son moitos os elementos históricos que interese cultural e artístico. Algún deles son:
* Dolmens da Serra de Arca (2500-2000 a.C.)
* Miliarios romanos da vía romana do Congost (séculos III-IV e conservados no Museo nacional de arqueoloxía de Cataluña e na sé episcopal de Vic)
* A cova-cripta de Aiguafreda (século IX)
* A igrexa de *Sant Martí d’Aiguafreda* do século XII
* As capelas románicas do *val de l’Avencó*: *Sant Salvador d’Avencó* e *Sant Miquel de Canyelles*, tamén do século XII
* A comezos do século XX, a chegada da burguesía barcelonesa provocou a construción de vivendas e rúas de pegada modernista e novecentista.

## Notas 
## Véxase tamén 
### Ligazóns externas 
*Páxina web do concello
Billetes da coroa eslovaca (1939-45)

En 1939, billetes checoslovacos de 100, 500 e 1000 korún da coroa checoslovaca foron reselados coa lenda SLOVENSKÝ ŠTÁT para ser usados na República eslovaca. Ese mesmo ano foron introducidos polo goberno os primeiros billetes da coroa eslovaca, que eran de 10 e 20 koruna.

## Véxase tamén 
### Outros artigos 
* Moedas da coroa eslovaca (1939-45)
Tonalita

[miniatura|dereita|Tonalita (clara) sobre [gneis de granito vermello da illa de Tjörn en Suecia.]]

A **tonalita** é unha rocha ígnea plutónica composta de cuarzo e plaxioclasio, horneblenda e biotita. É unha rocha félsica fanerítica da serie ígnea subalcalina e ten un gran de intermedio a groso. Tamén contén ortoclasio mais en cantidades menores. Foi descrita por primeira vez no monte Adamello nos Alpes italianos e o seu nome deriva da poboación de Tonale, próxima ao sitio da súa primeira descrición. O plaxioclasio pode chegar a compoñer máis da metade da rocha.

Unha variedade de tonalita é a trondhjemita que se caracteriza por non ter horneblenda, denominada así pola cidade norueguesa de Trondheim.
[miniatura|centro|300px|[Diagrama QAPF para a clasificación das rochas plutónicas.]]

## Notas 
## Véxase tamén 
## Ligazóns externas 
*Tonalite en 1911 Edition of the Encyclopedia Britannica
Estadio Jan Breydel

O **Estadio Jan Breydel** é un estadio multiúsos da cidade de Bruxas, Bélxica. Este estadio é fogar de dous equipos veciños: o Cercle Brugge e o Club Bruxas. O campo foi construído no ano 1975. Neste estadio a capacidade é de 29 042 espectadores.

Antes do ano 1999 e da Eurocopa 2000, o Estadio Jan Breydel chamábase Olympiastadion (Estadio Olímpico en holandés) e nel cabían 18.000 espectadores. O actual nome fai referencia ao revolucionario do século XIV, Jan Breydel.

## Partidos importantes 
### Eurocopa 2000 
* Grupo D

* Grupo C

* Cuartos de final

## Véxase tamén 
### Outros artigos 
* Jupiler Pro League
* Bruxas
Katie White

**Katie Rebecca White**, nada en Lowton o 18 de xaneiro de 1983, é unha artista musical inglesa membro do dúo The Ting Tings. Despois de conseguir éxito co grupo punk TKO, o seu pai, David White, introduciu a Jules De Martino para que escribise cancións para TKO. Katie e Jules formaron The Ting Tings no 2007.

## Traxectoria 
Katie White criouse nunha granxa de Lowton co seu pai David White, a súa nai Lynne e a súa irmá Helena. Cando tiña 12 anos, o avó de Katie, Ken White, gañou £6,6 milllóns na Lotería Nacional do Reino Unido, e deulle a cada un dos seus tres fillos, David, Stephen e Richard, £1millón. David usou a súa parte dos cartos para crear unha empresa de xestión musical.

## Notas
Stade du Pays de Charleroi

O **Stade du Pays de Charleroi** é un estadio de fútbol da cidade de Charleroi, Bélxica. Foi construído para albergar partidos da Eurocopa 2000 de Bélxica e dos Países Baixos, substituíndo o actual ao antigo Mambourg. Na actualidade, este é o estadio do R.Charleroi S.C.. Para a Eurocopa do 2000 a capacidade era de 30 000 asentos pero máis tarde, reduciuse a 25 000 pola pouca afluencia de xente que ía aos partidos do Charleroi. No ano 2013, a capacidade reduciuse de novo a 14 000 bancadas.

## Partidos importantes 
### Eurocopa 2000 
* Grupo C

* Grupo A

## Véxase tamén 
* Jupiler Pro League
* Charleroi
Tele2 Arena

O **Tele2 Arena** é un estadio multiúsos situado na cidade de Estocolmo, Suecia. Sobre todo, utilízase para fútbol e para concertos, aínda que serve para moitas máis cousas. Ten unha capacidade de 33 000 espectadores e actúa como sede do Djurgårdens IF e do Hammarby IF que xogan na Allsvenskan, a primeira división sueca de fútbol.

## Historia 
Cunha capacidade de ata 40 000 espectadores e un teito retráctil, este estadio pode albergar: concertos, deportes de motor, deportes ecuestres, deportes de xeo, banquetes, exposicións, eventos de empresa e xuntas de accionistas, ademais de fútbol.

O custo cifrouse en 2,7 billóns de coroas suecas incluíndo a apropiación dos terreos e a construción dun novo aparcadoiro debaixo do estadio.

O multiúsos foi feito para albergar o partido inaugural do Campionato do Mundo de Hóckey sobre Xeo 2013, pero o final da construción atrasouse ata xullo do 2013 e ese partido non se puido celebrar. Nun principio, tamén estaba previsto que o Tele2 Arena acollera a final da Superliga sueca de floorball, pero despois da demora, decidiuse que as finais do 2013 e do 2014 se trasladasen ao Malmö Arena. Tamén se decidiu que o Tele2 Arena fose o estadio nacional de Suecia no speedway e no fútbol americano.

## Eventos 
Aquí xogan dous equipos de fútbol da cidade:o Djurgårdens IF e o Hammarby IF. O IF Brommapojkarna é outro club estocolmés que xoga aquí, pero isto só o fai cando hai derbis, o resto de partidos xógaos no Grimsta IP.

Madonna visitou o Tele2 Arena co seu Rebel Heart Tour o día 14 de novembro do 2014.

O 28 de febreiro e o 1 de marzo do 2014, a súper estrela sueca Avicii celebrou dous concertos aquí con 35 000 e 40 000 espectadores respectivamente.

Os Rolling Stones tamén pisaron este estadio o 1 de xullo do 2014 grazas á súa xira 14 On Fire Tour.

No verán do 2015 celebrarase o Campionato do Mundo de Fútbol Americano aquí como única sede.

## Véxase tamén 
### Outros artigos 
* Estocolmo
* Djurgårdens IF
* Hammarby IF
Campionato de Galicia de fútbol 1926/27

O **Campionato de Galicia** da **Serie A 1926/27** foi a décimo terceira edición do Campionato de Galicia de fútbol organizado pola Federación Galega de Fútbol. Comezou en outubro de 1926 e rematou en agosto de 1927. Os dous primeiros postos do torneo outorgaban a clasificación para a Copa de España.
Participaron o Celta de Vigo, o Eiriña Club de Fútbol, o Deportivo da Coruña, o Racing Club de Ferrol e o Unión Sporting Club. O Pontevedra Athletic Club retirouse do campionato antes de que principiase a competición. O torneo foi disputado en forma de liga a catro voltas. Proclamouse campión o Deportivo da Coruña e subcampión o Celta de Vigo.

## Calendario
### Primeira volta
### Segunda volta
**(1)** *A vitoria foi outorgada ó Eiriña por non se presenta-lo Unión Sporting á hora sinalada, por mor dun accidente de automóbil.** O partido xa fora suspendido o 21 de novembro de 1926,** tamén por un accidente automobilístico, sendo adiado para o 2 de xaneiro de 1927.*

### Terceira volta
### Cuarta volta
## Clasificación
## Goleadores 
## Notas
Avid Technology

**Avid Technology**, é unha empresa para a creación, xestión e distribución de contidos dixitais non lineais.

En 1989 presentou a edición dixital non lineal co sistema Avid Media Composer que revolucionou o proceso de posprodución.

As súas solucións para cinema, vídeo, son, animación, xogos e broadcast están avaladas polas súas máis de 200 patentes e o recoñecemento de toda a industria, con premios como o Oscar, así como varios Grammy e Emmy. É unha empresa integrada na AITE.

## Véxase tamén 
### Ligazóns externas 
* Páxina oficial de Avid Technology
Melbourne Cricket Ground

O **Melbourne Cricket Ground** ou **MCG** é un estadio multiúsos situado na cidade de Melbourne, Australia, no que principalmente se practica o fútbol australiano, o crícket e o fútbol. A capacidade deste estadio é de 100.024 espectadores, o que fai que sexa o estadio máis grande de Australia e un dos máis grandes do mundo. O MCG é sede de cinco equipos da Australian Football League: o Collingwood, o Essendon, o Hawthorn, o Melbourne e o Richmond.

## Notas
Distribución (bioloxía)

En bioloxía chámase **distribución**, **área de distribución** ou **área de dispersión** á repartición xeográfica dos seres vivos, animais ou vexetais, na superficie do globo, buscando un modelo que a defina, así como procurar a mellor maneira de explotar os recursos sen sobreexplotalos, e para anticipar os efectos do cambio climático, se é posíbel..

## Notas 
## Véxase tamén 
* Bioxeografía 
* Coroloxía
Claudia Wallin

**Claudia Varejão Wallin** é unha xornalista brasileira, nada en Río de Xaneiro e radicada en Suecia, graduada en Xornalismo pola Universidade Federal do Río de Xaneiro e mestre en Estudos sobre a Rusia e ao Leste Europeo pola Universidade de Birmingham (Reino Unido). Traballou dez anos en Londres como directora da International Herald Tribune TV, xefe da oficina de Xornalismo da TV Globo de Londres e produtora da sección brasileira da BBC World Service, tras carreira no xornal O Globo do Río de Xaneiro. Colaboradora da Rede Bandeirantes, da BBC Brasil e correspondente da Radio Francia Internacional en Estocolmo.

Autora do libro *Um país sem excelências e mordomias*, sobre a Suecia. Segundo Claudia Wallin, Suecia, hai menos de 100 anos, era un país pobre, pero habitado por un pobo determinado que conseguiu saír da pobreza e do atraso con investimento en educación, ciencia, tecnoloxía, xustiza e proxectos nacionais integrados. Segundo Claudia Wallin, é posible, con pequenos e grandes actos, rescatar unha cultura de respecto ás regras, ás leis e ao pobo e mellorar as condicións de vida para todos.

## Libros 
* 2014, *Um país sem excelências e mordomias*, ISBN 978-85-8130-237-9.

## Notas
Distribución

## Bioloxía
* a **distribución** das especies de seres vivos.
## Informática
* unha **distribución de GNU/Linux**, unha variante do sistema operativo Linux.
## Matemáticas
* unha **distribución de probabilidade** dunha variable aleatoria, unha función que asigna a cada suceso a probabilidade de que ocorra.
**a **distribución de Bernoulli**, unha distribución de probabilidade discreta que toma valor 1 para a probabilidade de éxito e valor 0 para a probabilidade de fracaso.
**unha **distribución beta**, unha distribución de probabilidade continua con dous parámetros
**unha **distribución binomial**, unha distribución de probabilidade discreta.
**unha **distribución binomial negativa**, unha distribución de probabilidade discreta que inclúe a **distribución de Pascal**.
** a **distribución de Cauchy**, unha distribución de probabilidade continua.
** unha **distribución exponencial**, unha distribución de probabilidade continua.
** unha **distribución gamma**, unha distribución de probabilidade continua con dous parámetros.
**unha **distribución hiperxeométrica**, unha distribución de probabilidade discreta relacionada coas mostraxes aleatorias e sen substitución.
** a **distribución khi cadrado** ou **distribución de Pearson**,  unha distribución de probabilidade continua cun parámetro k que representa os graos de liberdade da variable aleatoria.
**unha **distribución lognormal**, unha distribución de probabilidade de calquera variable aleatoria con seu logaritmo normalmente distribuído.
** unha **distribución normal**, a distribución de probabilidade que con máis frecuencia aparece na estatística e na teoría de probabilidades
** unha **distribución normal multivariante**, unha xeneralización da distribución normal unidimensional a dimensións superiores.
**a **distribución de Pareto**, formulada polo sociólogo Vilfredo Pareto, unha distribución de probabilidade continua con dous parámetros.
** a **distribución de Poisson**, unha distribución de probabilidade discreta que expresa a probabilidade de que ocorra un determinado número de sucesos durante certo período de tempo.
**a **distribución t de Student**, unha distribución de probabilidade que xorde do problema de estimar a media dunha poboación normalmente distribuída.
**unha **distribución uniforme continua**, unha familia de distribucións de probabilidade para variables aleatorias continuas.
**unha **distribución uniforme discreta**, unha distribución de probabilidade que asume un número finito de valores coa mesma probabilidade.
** a **distribución Weibull**, unha función de distribución de probabilidade continua con función de densidade.
**unha **distribución xeométrica**.
Moianès

O **Moianès** é unha comarca da provincia de Barcelona, situada no centro de Cataluña. A súa capital é Moià. Era unha comarca histórica e o Parlamento de Cataluña aprobou a súa creación como comarca administrativa o 15 de abril de 2015.

A comarca limita polo norte e leste con Osona, polo oeste co Bages, polo sur co Vallès Occidental e polo sueste co Vallès Oriental.

## Concellos 
A comarca está formada por 10 concellos que pertencían administrativamente a tres comarcas diferentes antes da creación do Moianès: o Bages, Osona e o Vallès Oriental.

## Véxase tamén 
### Ligazóns externas
* Sitio web do Consorcio do Moianès
Pratt & Whitney

**Pratt & Whitney** é un fabricante aeroespacial estadounidense con operacións de servizos globais. Trátase dunha subsidiaria de United Technologies Corporation (UTC). Os motores de avión de Pratt & Whitney son amplamente usados tanto na aviación civil como na militar. A súa sede atópase en East Hartford, Connecticut. Como un dos "tres grandes" fabricantes de motores de aviación compite con General Electric e Rolls-Royce, aínda que tamén formou empresas conxuntas con ámbalas dúas. Ademais de motores para avións, Pratt & Whitney fabrica turbinas de gas para a industria e para a xeración de enerxía, turbinas de uso marítimo e motores para foguetes. En 2014 a compañía tiña 31 500 empregados e uns 11 000 clientes en 180 países de todo o mundo.
Max Records

**Maxwell Records**, nado en Portland, Oregón o 18 de xuño de 1997, é un actor estadounidense.

## Filmografía 
## Notas 
## Véxase tamén 
### Ligazóns externas 
*
Xoán XV, papa

**Xoán XV**, nado en Roma e finado en abril de 996, foi o Papa n.º 137 da Igrexa católica de 985 a 996.
## Traxectoria 
Transcorridos quince días desde a morte do antipapa Bonifacio VII e un ano da do papa Xoán XIV, é elixido como sucesor, e por imposición de Crescencio II, un presbítero romano, fillo dun sacerdote chamado León, que tomará o nome de Xoán XV.

Durante o seu pontificado, de máis de once anos de duración, produciuse en Francia un feito de transcendental importancia ao substituír a dinastía dos Capetos á dinastía carolinxia no trono. A nova dinastía permanecería no trono francés durante os seguintes oito séculos.

En efecto, en 987, o arcebispo de Reims, Adalbero, apoiou e coroou como rei de Francia a Hugo Capeto fronte a Carlos de Lorena o irmán do falecido Lotario que xunto ao seu fillo, o tamén falecido Lois V foron os últimos reis de ascendencia carolinxia.

O novo rei nun intentou illar a Carlos e os seus partidarios carolinxios fixo elixir, en 989, a un sobriño deste, Arnulfo, como novo arcebispo de Reims. Con todo Arnulfo traizoou a Hugo e pasouse ao bando do seu tío Carlos co apoio do Papa, que se negou a depolo ao considerar que tanto a investidura como a deposición dos bispos era unha prerrogativa que lle incumbía unicamente a el.

Hugo reaccionou tomando prisioneiros a Carlos e a Arnulfo e obrigando a este a renunciar ao seu bispado nun concilio celebrado en Reims, no ano 991, onde foi elixido para substituílo o abade Xeberto, futuro papa Silvestre II.

Xoán XV tentou entón anular a destitución de Arnulfo convocando en 993 un concilio que, celebrado en Chelles, resultou contrario ás pretensións papais e confirmou a derrogación. Iguais resultados tiveron un segundo e terceiro concilios convocados en Aquisgrán e Roma ata que un novo concilio celebrado o 2 de xuño de 995 declarou ilegal a destitución de Arnulfo que no entanto permaneceu encarcerado ata que tras a morte de Hugo, o 23 de outubro de 996, foi liberado e restaurado na súa dignidade arcebispal.

Nun sínodo celebrado na a basílica romana de Letrán o 31 de xaneiro de 993 converteuse no primeiro papa da historia en emitir formalmente un decreto de canonización ao elevar aos altares ao bispo Ulrico de Augsburgo.

Xoán XV non logrou nunca ser apreciado polos romanos que o acusaban de venal e de prácticas nepóticas o que o levaron ao final do seu pontificado a fuxir a Toscana cando Crescencio II aproveitou a súa impopularidade para expulsalo.

O seu exilio durou pouco xa que pediu apoio ao emperador Otón III a cambio da coroación imperial. Crescencio II, que de ningún modo quería a Otón preto de Roma, reconciliouse co Papa polo que este puido volver para falecer a principios de abril de 996.

## Notas
Gregorio V, papa

**Gregorio V**, nado en Saxonia c. 972 e finado en Roma o 18 de febreiro de 999, foi o Papa n.º 138 da Igrexa católica de 996 a 999.
## Traxectoria 
Elixido papa por imposición do seu primo, o emperador Otón III, que se atopaba en Italia para reprimir o levantamento que contra Xoán XV encabezara Crescencio II, será o primeiro pontífice alemán da historia do papado, e un dos máis novos, ao ascender ao Trono de Pedro aos 24 anos de idade.

Capelán da corte de Otón III no momento da súa elección, un os seus primeiros actos como Gregorio V foi coroar a Otón III o 21 de maio de 996 como emperador do Sacro Imperio. Tras a coroación celebrouse un sínodo no que resultaron condenados ao desterro os xefes da rebelión, entre eles Crescencio II, aínda que dita pena foi posteriormente conmutada por intercesión de Gregorio V.

O novo papa só contaba co apoio imperial xa que o pobo romano non aceptaba un papa estranxeiro rexendo os destinos da Igrexa; polo que, aproveitando que Otón III volveu a Alemaña e que o papa se atopaba na Lombardía, Crescencio II co apoio bizantino nomeou papa, en 997, a Xoán Filigato, un bispo de orixe grega, que tomou o nome de Xoán XVI.

O nomeamento deste antipapa obrigou, en 998, ao emperador Otón III a regresar novamente a Italia onde tras restaurar a Gregorio V, fixo decapitar a Crescencio II e tras mutilar a Xoán XVI recluíuno no mosteiro de Fulda até a súa morte en 1013.

Gregorio V actuou coherentemente como representante do emperador en Roma e outorgou moitos privilexios excepcionais a mosteiros do Sacro Imperio Romano Xermánico.

Durante o pontificado do seu antecesor, Xoán XV, produciuse a deposición de Arnulfo como arcebispo de Reims que foi substituído, coa oposición do papado, por Xeberto, o futuro Silvestre II que contaba co apoio do rei francés Hugo Capeto. A morte deste, en 996 deixou a Geberto sen apoios, xa que o seu sucesor Roberto II de Francia, que contraera matrimonio coa súa tía Bertha e desexaba a dispensa papal para dita unión, desexaba un achegamento co papa. Esta falta de apoio provocou que nun concilio celebrado en Pavia, en 997, se restituíse no arcebispado de Reims a Arnulfo e se condenase como usurpador a Xerberto.
## Véxase tamén
Xoán XVI, antipapa

**Xoán XVI** (de nome **Xoán Filigato**), nado en Rossano (Italia) e finado en Fulda (Alemaña) en 1013, foi un antipapa de 997 a 998.
## Traxectoria 
Nacido nos territorios bizantinos do sur de Italia, foi capelán de Teófano, a nai do emperador Odón II ata que, tras actuar como legado imperial en Italia, foi nomeado abade de Nonantula, e posteriormente, titor do fillo de emperador, o futuro Odón III.

Nomeado bispo de Piacenza, foi enviado a Constantinopla coa misión de concertar o matrimonio de Odón III. Ao regresar a Roma, o papa Xoán XV acababa de falecer e fora elixido, imposto polo emperador pero co rexeitamento da nobreza e o pobo romano, Gregorio V.

Cando o emperador, que acudira a Roma para ser coroado por Gregorio V, abandonou Italia, a nobreza romana, encabezada por Crescencio II, elixiu e sentou na cadeira de San Pedro a Xoán Filigato.

O nomeamento do antipapa Xoán XVI fixo que, en 998, o emperador Odón III volvese, á fronte do seu exército, a Roma onde tras restaurar a Gregorio V, capturou ao antipapa e ordenou que lle arrincasen os ollos, lle cortasen a lingua, as orellas e o nariz e logo paseouno, montado nun asno, polas rúas de Roma. Despois desa humillación deportouno ao mosteiro de Fulda en Alemaña onde faleceu en 1013.

## Notas 
## Véxase tamén 
### Bibliografía 
* 
*
Ray Winstone

**Raymond Andrew "Ray" Winstone**, nado en Londres o 19 de febreiro de 1957, é un actor inglés de cine e televisión. É coñecido polos seus papeis de "tipo duro", comezando co seu papel de Carlin no filme de 1979 *Scum* e como Will Scarlet na serie de televisión *Robin of Sherwood*. Tamén é coñecido pola súa faceta de actor de voz. Apareceu en filmes como *Cold Mountain*, *Nil By Mouth*, *King Arthur*, *The Proposition*, *Infiltrados*, *Beowulf*, *Indiana Jones and the Kingdom of the Crystal Skull*, *Ao límite* e *Rango*. Interpretou a Tubal-cain en *Noah* (2014).

## Filmografía 
## Notas 
## Véxase tamén 
### Ligazóns externas 
*
Barclaycard Arena (Hamburgo)

O **Hamburger Barclaycard Arena** (orixinalmente chamado Color Line Arena) é un pavillón multiúsos situado na cidade de Hamburgo, Alemaña. Inaugurouse no 2002 e conta cunha capacidade de 16.000 espectadores. Está ao lado do Imtech Arena e xunto ao Volksbank Arena no barrio de Bahrenfield.

Neste polideporivo xogan como locais o club de balonmán HSV Hamburg e o equipo de hóckey sobre xeo Hamburg Freezers. Ademais, este multiúsos albergou a fase final do Campionato Mundial de Balonmán Masculino de 2007 e varios dos combates de boxeo de Wladimir Klitschko.

## Eventos impotantes
En novembro do 2005, a WWE organizou un evento como parte do tour das Survivor Series.

O 19 de outubro do 2010, o músico Sting realizou un concerto coa Royal Philharmonic Orchestra.

## Véxase tamén 
* HSV Hamburg
* Hamburg Freezers
Marian Jaworski

**Marian Franciszek Jaworski** (en ), nado o 21 de setembro de 1926 en Lwów (Polonia) e finado o 5 de setembro de 2020, foi un eclesiástico católico latino, arcebispo de Lviv dos Latinos dende 1991 até 2008, e cardeal dende 1998.

## Traxectoria 
Marian Jaworski naceu o 21 de agosto de 1926 en Lwów, entón parte da Segunda República de Polonia (hoxe *Lviv*, Ucraína). Logo rematar a secundaria en 1945, entrou no seminario maior de Lviv, e posteriormente estudou en Kalwaria Zebrzydowska.

## Obra 
* 
* 
## Notas
Son grave

En música, os **sons graves** son os sons de baixa frecuencia do espectro audible (20&nbsp;Hz- 20.000&nbsp;Hz), son sons que están a menos de 250&nbsp;Hz.

O son é unha sensación percibida polo oído ao recibir variacións de  presión, que son xeradas por movementos vibratorios. os sons transmítense a través de calquera medio elástico: gases, líquidos e sólidos. Polo xeral chegan ao noso sistema auditivo polo aire da atmosfera e propáganse con éxitos debido  aos compoñentes desta coma o osíxeno. As ondas graves son omnidireccionais e, ao ser o valor da frecuencia inversamente proporcional ao tamaño da onda, son máis grandes que as agudas, polo que chegan a máis espazo que as agudas. Tamén debido ao tamaño, son as menos afectadas por fenómenos como a refracción, difracción etc.

Por outro lado, como definición máis precisa, unha enciclopedia de grao superior dinos:

Nos apartados de reprodución de sons ou audiovisuais, xeralmente estas frecuencias son reproducidas por medio dun woofer ou subwoofer.

## Notas
Nióbidas

[miniatura|dereita|300px|[Escultura dunha Nióbida arrepiada ante Ártemis na Galería Uffizi de Florencia.]]
[miniatura|dereita|300px|[Sarcófago romano (160 - 170 d. C.) no que se representa a Apolo e Ártemis matando os fillos de Níobe. Arriba, os Nióbidas asasinados.]]
Os **Nióbidas ** eran, segundo a mitoloxía grega, os fillos e fillas de Anfión de Tebas e Níobe. O mito di que Níobe ousou fachendear ante Leto porque esta só tivo dous fillos (Ártemis e Apolo), mentres que ela tivo moitos máis, un exemplo clásico de *hybris*. Por este motivo, Apolo e Ártemis asasinaron os fillos de Níobe coas súas frechas. Apolo disparou aos varóns e Ártemis ás mulleres. Porén, segundo algunhas fontes houbo dous Nióbidas que suplicaron a Leto para salvarse: Apolodoro di que foron Melibea (Chloris) e Amiclas.

Os Nióbidas foron soterrados polos deuses en Tebas. Ovidio remarcou que tódolos homes lamentaron a extinción da liñaxe de Anfión, mais ninguén consolou a Níobe, agás o seu irmán Pélope.

## Notas
Provincia de Güiana

miniatura|300px|Mapa de Venezuela en 1810. En amarelo, a provincia de Güiana.

A **Provincia de Güiana** (en castelán, *Provincia de Guayana*) é unha das provincias históricas que se constituíron durante o período colonial español e que terminaría formando parte integral da Capitanía Xeneral de Venezuela despois da súa creación en 1777.

Máis tarde formou parte da Gran Colombia e, unha vez que este país desapareceu, da República de Venezuela.

Abarcaba un territorio que comprende os actuais estados venezolanos de Bolívar, Delta Amacuro e Amazonas, así como a actual zona en reclamación da Güiana Esequiba (*Guayana Esequiba*) e parte de Pacaraima e Pirara, no Brasil.

## Notas
Stanislaus Ladusãns

**Stanislaus Ladusãns**, nado en Rudzeiši (Letonia) o 22 de agosto de 1912 e finado o 25 de xullo de 1993, foi un sacerdote brasileiro.

## Traxectoria 
Foi profesor do Conxunto de Investigación Filosófica da Pontifícia Universidade Católica do Rio de Janeiro, membro da Academia Brasileira de Filosofía, enviado ao Brasil pola Compañía de Xesús en 17 de febreiro de 1947. Xa ordenado sacerdote, doutorouse en Filosofía pola Pontificia Universidade Gregoriana. Desde 1953 o Prof. Pe. Stanislaus Ladusãns asumiu a dirección da Biblioteca do Centro de Estudos Superiores da Compañía de Xesús, especializada en Filosofía e Teoloxía, que foi iniciada en Nova Friburgo (Brasil), dando a mesma un decisivo impulso.

## Libros 
* : *Rumos da filosofia atual no Brasil, em auto-retratos*. São Paulo: Loyola, 1976.
* LADUSÃNS, Stanilavs. *O Silêncio que não Silência*. Sobretiro de Humanitas, Número 20. Universidade de Nuevo León – 1979.

## Notas 
## Véxase tamén
### Bibliografía
Centelles

**Centelles** é un concello da provincia de Barcelona, en Cataluña, pertencente á comarca de Osona.

## Véxase tamén 
### Ligazóns externas 
*Páxina web do concello
Xoán XIX, papa

**Xoán XIX** (de nome **Romano**), nado en Roma e finado en outubro de 1032, foi o Papa nº 144 da Igrexa católica de 1024 a 1032.

## Traxectoria 
Sucesor, no solio pontificio, do seu irmán Bieito VIII, no momento da súa elección era cónsul e senador ademais de laico, polo que recibiu todas as ordes sacras até a dignidade de bispo nun só día a cambio dunha importante cantidade de diñeiro co que iniciou o seu pontificado cunha das secuelas que o definirían: a simonía.

Non é de estrañar, por tanto, que estivese disposto a recoñecer o título de Ecuménico ao Patriarca de Constantinopla a cambio dunha importante cantidade de diñeiro. Esta postura provocou o rexeitamento xeneralizado de toda a Igrexa e Xoán XIX viuse obrigado a dar marcha atrás.

Ao morrer o emperador Henrique II, deu o seu apoio a Conrado II a quen coroou, xunto á súa consorte Xisela, o 26 de marzo de 1027, en San Pedro.
Alison Lohman

**Alison Marion Lohman**, nada en Palm Springs (California) o 18 de setembro de 1979, é unha actriz estadounidense. Interpretou a Astrid en *White Oleander* (2002), e apareceu en *Matchstick Men* (2003), *Where the Truth Lies* (2005), *The Big White* (2005), *Flicka* (2006) e *Drag Me to Hell* (2009), alén de papeis menores en *Big Fish* (2003), *Beowulf* (2007) e *Gamer* (2009).

## Filmografía 
## Notas 
## Véxase tamén 
### Ligazóns externas 
*
Selección de fútbol de San Tomé e Príncipe

A **Selección de fútbol de San Tomé e Príncipe** é o equipo representativo do de San Tomé e Príncipe nas competicións oficiais internacionais de fútbol. A súa organización está a cargo da Federação Santomense de Futebol, afiliada á Confederación Africana de Fútbol (CAF) e á FIFA. É unha selección con moi pouca historia internacional, non conseguindo participar nunca nin na Copa do Mundo nin na Copa África de Nacións.

## Historia 
En 2003, San Tomé e Príncipe abandonou as competencias internacionais tras ser derrotado por . Após varios anos sen disputar partidos, foi eliminada da clasificación mundial da FIFA, ata que tras nove anos participou na fase de clasificación da CAF para a Copa Mundial de Fútbol de 2014, quedando eliminada na primeira rolda ante o  por un marcador de 6 a 1.

Fixo parte das eliminatorias para a Copa de África de Nacións 2013 superando contra todo prognóstico a  1 a 0 como locais na ida e empatando a cero no xogo de volta. Superada esta serie correspondese enfrontarse contra , comezando como local obtivo un serprenedente 2 a 1, pero no xogo de volta, en Freetown, os locais venceron 4 a 2, eliminando a San Tomé e Príncipe da competición.

## Resultados 
### Copa do Mundo 
### Copa de África 
## Véxase tamén 
### Ligazóns externas 
* Perfil en FIFA.com
Vítor II, papa

**Vítor II** (de nome ** Gebhard de Dollnstein-Hirschberg** ), nado en Baviera e finado en Arezzo o 28 de xuño de 1057, foi o Papa nº 153 da Igrexa católica de 1055 a 1057.
## Traxectoria 
Fillo dun barón suabo, o conde Hartwing de Calw, e parente do emperador Henrique III, foi nomeado bispo de Eichstätt en 1042, cando contaba 24 anos de idade, grazas á influencia do seu tío, o bispo Gerhard de Ratisbona. Desde esa posición apoiou as políticas e intereses do emperador Henrique e converteuse nun dos seus principais asesores.

Foi nomeado ao papado en Maguncia, en setembro de 1054, por Henrique III,e unha delegación romana encabezada por Hildebrando, futuro papa Gregorio VII, sendo consagrado na catedral de San Pedro, e o seu pontificado enmárcase na reforma gregoriana.

En xuño de 1055, Vítor II atopouse co emperador en Florencia, onde celebrou un concilio que reforzou a condena de León IX ao matrimonio dos sacerdotes, a simonía e a perda dos bens da Igrexa.

En 1056 desprazouse a Alemaña para solicitar a protección imperial fronte aos normandos. Durante a súa estancia en terras xermanas Henrique III faleceu, deixando no trono ao seu fillo de seis anos Henrique IV e como rexente a súa viúva a emperatriz Agnes de Poitou.

Vítor II faleceu pouco despois en Arezzo, o 28 de xuño de 1057, por mor da malaria sendo enterrado na cidade de Rávena.

Tras a súa morte, e aproveitando o baleiro de poder en Alemaña cun emperador que é só un neno e unha rexente totalmente inexperta, a nobreza romana volverá ser a institución determinante na elección papal e Vítor II converterase no último Papa nomeado por un emperador alemán.
## Véxase tamén